Az Országos Meteorológiai Szolgálat közlése szerint a hőmérséklet - 20 Celsius-fok alá csökkenhet Borsod-Abaúj-Zemplén, Heves, Nógrád, Szabolcs-Szatmár-Bereg megye területén.

Arra is figyelmeztetnek, hogy várt legerősebb széllökések meghaladhatják a 90 kilométer / órát Borsod-Abaúj-Zemplén, Somogy, Szabolcs-Szatmár-Bereg, Vas, Veszprém és Zala megye területén.

Pénteken a Dunántúl nyugati felében, illetve a Tiszántúlon 60-95 kilométer / órás széllökések kísérhetik az északias irányú szelet. A 80-95 kilométer / órás körüli maximális széllökések napközben valószínűbbek. Északkeleten, keleten a viharos szél hordhatja a havat.

A péntekről szombatra virradó éjszaka északkeleten kisebb területen -18, -20 fok alatti minimum hőmérsékletek várhatóak.

Pénteken Dunántúl nyugati felében, illetve esetleg Tiszántúlon alakulhat ki kisebb havazás, de említésre méltó mennyiség nem valószínű.